
Fagbevægelse 
kræver afgift 
på fly og CO.: 


Regeringen har modstået 
støttepartiernes krav, men 
med et nyt udspil presser 
fagbevægelsen nu også på 
for CO»afgift og flyskatter. 


MAGNUS BREDSDORFF 


gang i samlet flok på banen i kam- 

pen mod klimaforandringer med 
en ny plan, der lægger yderligere pres på 
den socialdemokratiske regering for at 
indføre en klimaskat, også kaldet CO»af- 
gifter. Planen kommer, netop som rege- 
ringen har indledt de indledende for- 
handlinger om en klimaplan og atter har 
afvist kravet fra flere af regeringens støt- 
tepartier om netop en COrafgift. 

En sådan afgift har også Klimarådet, de 
økonomiske vismænd og talrige organi- 
sationer foreslået, fordi den giver den bil- 
ligste måde at gennemføre den grønne 
omstilling på. Ifølge formanden for Fag- 
bevægelsens Hovedorganisation (FH), Li- 
zette Risgaard, er der ingen vej udenom. 

»Det er utopi at tro, at der ikke skal være 
klimaafgifter. Den grønne omstilling 
kommer til at koste noget for os alle sam- 
men«, siger hun. 

CO-rafgifter gør varer, som belaster kli- 
maet, dyrere, så incitamentet til at købe 
dem bliver mindre. 

»Incitamenter virker også på dette om- 
råde. Vi går ikke ind for forbud, men de, 
der vil blive ved med at svine, skal betale 
for det«, siger Lizette Risgaard. 

FH foreslår at nedsætte en kommission 
til at udarbejde konkrete bud på COraf- 
gifter, som ikke øger uligheden eller fører 
til, at produktion flytter til udlandet. Den 
skal være færdig med sit arbejde om to år, 
så afgifterne er indført i 2025. Men beslut- 
ningen skal tages snart. 

»Vi kan snakke fra nu og af og til juleaf- 
ten, men vi er nødt til at sætte os til bordet 
og indgå nogle aftaler«, lyder det fra fag- 
bevægelsens førstedame. 

På ét punkt tøver hun ikke med afgifter 


F agbevægelsen melder sig for første 


allerede nu. Der skal på den korte bane 
lægges en afgift på flyrejser. 

»Lige nu lider mange virksomheder, 
men det ændrer ikke ved, at fremtiden 
venter på, at vi handler. Når vi har udbe- 
talt trecifrede milliardbeløb og holdt 
hånden under virksomheder og arbejds- 
pladser, kan vi også løse klimaudfordrin- 
gen«, siger hun. 

FH's forslag om en COzafgift ligger tæt 
op ad Klimarådets, konstaterer rådets for- 
mand, Peter Møllgaard. 

»Vi har ikke den færdige model, og det 
eren god idé at planlægge i detaljer, hvor- 
dan en COz-afgift kan indføres«, siger han. 

Om det sker med en kommission eller i 
Skatteministeriet, anser formanden ikke 
for afgørende: 

»Men det er vigtigt at annoncere allere- 
de i dag, at CO»afgiften kommer«. 

Peter Møllgaard advarer dog mod at gi- 
ve forskellige sektorer hver deres afgift, 
sådan som FH foreslår, fordi det efter Kli- 
marådets beregninger risikerer at gøre 
den grønne omstilling dyrere. 

En COrafgift er omdrejningspunktet i 
Radikale Venstres klimaplan, og klima- 
ordfører Ruben Kidde har svært ved at få 
armene ned over opbakningen fra rege- 
ringens allierede i fagbevægelsen. 

»Nu er der snart ikke længere nogen 
ude i virkeligheden, som ikke ønsker en 
klimaskat med en fornuftig indfasning«, 
siger han: »Fagbevægelsens plan er helt 
tråd med vores ønske om hurtigst muligt 
at træffe en principbeslutning om en CO» 
afgift«, tilføjer den radikale ordfører. 

Klimaminister Dan Jørgensen (S) frem- 
hæver i en skriftlig kommentar ligheder 
mellem FH's forslag og regeringens linje, 
men kalder en COrafgift teoretisk: 

»På nuværende tidspunkt findes der ik- 
ke en fiks og færdig model, der praktisk 
kan implementeres, og som tager hensyn 
til social lighed og risikoen for, at CO-ud- 
ledningerne sendes ud af landet«, skriver 
ministeren. 

Regeringen vil »se på skatte- og afgifts- 
systemet i forbindelse med den grønne 
omstilling«, dog uden at specificere hvor- 
når. Men en flyskat kommer ikke nu. 

»Tiden er ikke til en flyafgift, når luft- 
fartsbranchen er i knæ og tusinder af jobs 
er i fare«, skriver Dan Jørgensen. 
magnus.bredsdorff@pol.dk 

1. udgave 


POLITIKEN MENER 


Penge er 
ikke alt 


SU'en eren succes, 
der er værd at fejre. 


alle unge fik ret til SU-støtte un- 

der uddannelse. Indtil da blev 
uddannelsesstøtte tildelt efter indi- 
viduelt skøn, en almisse til værdigt 
trængende. 

SU'en har gjort det økonomisk 
muligt for alle, uanset hvilket over- 
eller underskud deres forældre har 
på bankkontoen, at tage en uddan- 
nelse. 

Sammen med den stigende vel- 
stand, er det en af grundene til, at 
der i Danmark er en høj uddannel- 
sesmæssig mobilitet. 30 pct. af de 
optagne på universiteterne har for- 
ældre, der højst er faglærte. 

Men træerne vokser ikke ind i 
himlen, selv om der hvert år bliver 
plukket 20 milliarder på SU-penge- 
træet. 12019 havde hele 128.090 18- 
25 årige ikke gennemført en ung- 
domsuddannelse, svarende til 21 
procent. I 2018 havde hver 15. unge 
mellem 15 og 24 hverken tilknyt- 
ning til arbejdsmarkedet eller ud- 
dannelsessystemet. 


l denne uge er det 50 år siden, at 


UDDANNELSESMÆSSIG ulighed be- 
gynder nemlig længe før SU-udbeta- 
lingerne. I nationale tests i 2. klasse 
klarer børn af forældre uden for ar- 
bejdsmarkedet sig markant dårlige- 
re end børn med middelklassefo- 
rældre. Den forskel eksisterer stadig 
ved afgangsprøverne, hvor deri 
f.eks. matematik er 4,6 i forskel på 
de karakterer, børn fra de højeste og 
laveste socialklasser får. 

Så selv om der er grund til glæde 
sig over SU'ens effekter, må der me- 
re til. De børn, der har evner, men ik- 
ke evner at få en uddannelse, skal 
hjælpes. Det kræver en indsats, der 
begynder i folkeskolen, hvor børn 
skal have forskellig støtte for at få li- 
ge muligheder. Det er et fælles an- 
svar, for de børn, der har mest brug 
for hjælp, er dem, hvis forældre har 
mindst overskud til at råbe op. 

Men fællesskabet kan hjælpe. 
Med folkeskoler, med biblioteker, 
med begavet public service. En ret 
til at kunne blive et dannet menne- 
ske, selvom man ikke vokser op 
med Knausgaard og klaver. 

SU'en har givet den økonomiske 
mulighed for social mobilitet. Men 
vi er ikke i mål. For det må altid væ- 
re, at alle får mulighed for at udnyt- 
te deres evner så godt som muligt. 

Til eget og fælles bedste. ss 

